Universis presentes litteras inspecturis H. cantor Trecensis salutem in vero saluti. Noveritis quod Arnulphus Carnotensis et Fenise uxor ejus et Isabel filia eorum in nostra presentia constituti quitaverunt abbati et conventui de Moris decimam de Boi, corporali ab eis prestito juramento quod neque per se, neque per alium super predicta decima prefatam ecclesiam molestarent vel facerent molestari. In cujus rei testimonium presentes litteras sigilli nostri fecimus impressione signari. Actum anno Domini MºCCºXVIIº, mense martii.